### Resume

Udkast til ny trafikplan for Børkop præsenteres. Trafikplanen sætter en retning for udvikling og forbedring af mobiliteten i byen. Formålet er at understøtte en bæredygtig transportadfærd hvor flere går, cykler og benytter den kollektive trafik. Med godkendelse af udkastet til trafikplanen igangsættes en offentlig høringsproces.

### Sagsfremstilling

Teknisk Udvalg besluttede den 8. marts 2022 punkt nr. 48, at igangsætte en proces for udarbejdelse af en samlet trafikplan for Børkop. Der foreligger nu et oplæg til trafikplanen.

Trafikplanen er udarbejdet på baggrund af en analyse af de nuværende trafikforhold i byen, herunder en gennemgang af vej- og stistrukturen, trafik- og hastighedsmålinger samt politiregistrerede trafikulykker. Der er desuden gennemført en spørgeskemaundersøgelse blandt borgerne.

Som en del af processen med udarbejdelse af trafikplanen har lokal forankring og borgerinddragelse været centralt. Der har været nedsat en trafik-samarbejdsgruppe bestående af repræsentanter fra [adresse], Englystskolen, [adresse], Gauerslund Idrætsforening, Cyklistforbundet m.fl.. Borgerne i Børkop har via et spørgeskema haft mulighed for at kommentere på trafikale forhold og udpege lokaliteter, hvor de mener der er behov for at forbedre forholdene. Vejle Kommune har desuden faciliteret et byværksted, hvor interesserede borgere har kunnet komme med input.

Trafikplanen præsenterer nøgletal for trafikken i Børkop samt visioner og mål for fremtidens trafik og mobilitet i byen. Visionerne er formuleret på baggrund af input fra inddragelsesprocessen.

Visionen lyder:

"I fremtiden er de grønne transportformer det naturlige førstevalg og de foretrukne mobilitetsformer for såvel børn som vokse der bor og lever i Børkop.

Det er attraktivt at cykle og gå, fordi stinettet er sammenhængende, trygt og sikkert, og giver god adgang til både by og natur.

Den kollektive trafik understøtte transportbehovet på de længere afstande. Koblingen mellem stinet og de kollektive trafiktilbud i effektive trafikknudepunkter skaber optimale muligheder for at skifte mellem transportmidler. Med et velfungerende bæredygtigt mobilitetssystem er fremtidens Børkop et sted med realistiske alternativer til privatbilismen."

De konkrete mål er en afspejling af målene i klimaplanen og Trafiksikkerhedsplanen.

For at nå visioner og mål er der opstillet konkrete handlinger indenfor 5 temaer:

* Adfærdspåvirkning
* Cyklende og gående
* Kollektiv trafik og knudepunkter
* Vejnet og hastighed
* Trafiksikkerhed

De foreslåede projekter i trafikplanen vil blive tilføjet [adresse], og vil indgå på lige fod med øvrige projekter i kommunen.

Udkast til [adresse] er vedlagt som bilag.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

[adresse] skal bidrage til at nå målene for grøn mobilitet opstillet i [adresse], samt i Trafiksikkerhedsplanen.

### Teknik- og Miljødirektøren indstiller,

|  |  |
| --- | --- |
| at | udkastet til Børkop Trafikplan godkendes og at der igangsættes en 4 ugers høringsperiode. |

### Beslutning

Godkendt.

Steve Pedersen og Jesper Nilsson var fraværende.